Diari Oficial de la Generalitat Valenciana


Sumari del DOGV 6419, del 17-12-2010 (2010/13055)

Notificació de laude arbitral. Expedient número COIJAC/2009/1717/46.
--------------------------------------------------------------------

### Dades del document

Número de DOGV
:   6419

Data del DOGV
:   17-12-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/13661


Organisme emissor
:   Conselleria d'Indústria, Comerç i Innovació

Tipus de document
:   Anunci

Notificació de laude arbitral. Expedient número COIJAC/2009/1717/46. [2010/13625]  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral COIJAC/2009/1717/46, a l'empara del que s'ha disposat en els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a la interessada que a continuació s'indica, el laude arbitral recaigut en el mencionat expedient, mitjançant el present edicte:  
Interessada: Mª del Remedio Piquer Climent.  
Últim domicili conegut: passeig de les Germanies, núm. 26 1r-B (46777 Gandia).  
Expedient: COIJAC/2009/1717/46   
Laude de data 29 d'abril de 2010 que es dicta a València en els següents termes: «S'estima parcialment la pretensió de la Sra. Mª del Remedio Piquer Climent contra Ya.com France Telecom España, en entendre este òrgan arbitral, de la documentació que hi ha en l'expedient i de les al·legacions de les parts, que l'empresa reclamada va demorar la prestació del servici contractat per la reclamant i, com a conseqüència d'això, la Sra. Remedios va portar la línia a una altra operadora.  
Per tant Ya.com haurà de procedir a la baixa de tots els servicis contractats i anul·lar qualsevol concepte facturat per baixa anticipada, tal com oferix en el seu escrit de data 21 d'abril de 2010. Així mateix, i recollint l'oferiment efectuat en el mateix escrit, l'empresa haurà de procedir al pagament de 32,48 euros, IVA inclòs, en compensació per la quota de manteniment de línia facturat per Telefónica de España, SAU, en el número de compte bancari on la reclamant tenia domiciliats els rebuts. Tot això, en un termini de 10 dies a partir de l'endemà de la notificació del present laude. A fi d'evitar un enriquiment injust per part de la reclamant, l'empresa reclamada haurà de posar-se en contacte amb la Sra. Piquer per a organitzar la recollida dels terminals i el router, sense cap cost per a esta, i en el mateix termini establit anteriorment.  
Respecte a la pretensió relativa a la devolució dels cobraments realitzats sense haver-li donat el servici, este òrgan arbitral la desestima en no haver-ne aportat document justificatiu».  
L'indicat laude té caràcter vinculant i executiu i és eficaç des del dia de la notificació.  
Cosa que es fa saber a la interessada reclamant als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 60/2003, de 23 de desembre, d'Arbitratge. També se li comunica que dins dels deu dies següents a la notificació del laude, podrà demanar al col·legi arbitral correcció, aclariment o complement del laude, de conformitat amb el que s'ha disposat en l'article 39. Contra el laude és possible acció d'anul·lació, que s'haurà de presentar davant l'Audiència Provincial en el termini dels dos mesos següents a la seua notificació o a l'aclariment a què fa referència l'article 39 de la Llei d'Arbitratge, d'acord amb el que s'ha establit en l'article 40 i següents de la Llei d'Arbitratge 60/2003.  
I perquè servisca de notificació a la interessada consignada anteriorment, s'expedix el present edicte.  
València, 20 d'octubre de 2010.- El president de la Junta Arbitral: Luis Abellán Tolosa.